﻿ Lámacsikó született a népes csapatban | PécsZoo
Lámacsikó született a népes csapatban
Február 7.-én egy egészséges csikóval gyarapodott a Pécsi Állatkert lámáinak csapata. A kis tarka színű jövevény teljesen egészséges, a hozzánk látogatók már láthatják őt családja körében! A kicsiről időközben az is kiderült már, hogy kislány. A Pécsi Állatkert ikonikus lakói a lámák, az elmúlt években többször is beszámolhattunk a népes csapatba érkező újabb és újabb családtagokról honlapunkon. Reményeink szerint az idei évben még további csikók fogják követni a most született kis kancát!
Nem ő azonban az év első újszülötte a Pécsi Állatkertben: megelőzte őt az Akvárium-Terrárium részlegen, a Tanganyika-tó élővilágát bemutató akváriumban úszkáló porcelánsügérek népes ivadéksereglete. A nálunk született fiatalokon kívül egy másik akváriumban egy apró újdonsággal is találkozhatnak a hozzánk látogatók: teljesen új fajként egy Xenia korall (fehér pom-pom xenia) érkezett hozzánk a közelmúltban.